En a Ribagorza a parola ta decir-ne ye más variadera. En bells municipios se i reconoix o termino aragonés «ciquilín», sobretot en a zona occidental d'a comarca, en nuclios como Foradada d'o Toscar, La Poblla de Fantova y Esdolomada. En a zona más oriental, anque a parla local faiga parte de l'idioma aragonés, i utilizan parolas que pareix que hipoteticament se relacionarían con a radiz etimolochica de «zorz»: Se rechistra «choriguer» en Benás y en A Puebla de Castro, «ixoriguer» en Benás, en Castillón de Sos y en Sarller.